पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संकमण रोकने के लिये सरकार के सख्त निर्देशों के बाद बाड़मेर पुलिस, प्रशासन और नगर परिषद ने सुबह 11 बजे बाजार बंद होने के बाद खुली दुकानों को सीज किया। पुलिस ने शहर में फ्लैग मार्च निकाला और संदेश दिया कि 12 बजे बाद घूमने वालों की गाड़ी सीज कर संस्थागत क्वॉरेंटाइन किया जा रहा है। शहर के मुख्य सर्किल पर पुलिस का जाप्ता तैनात रहा।
जन अनुशासन पखवाड़ा खत्म होने के बाद अब पुलिस सरकार की नई गाइडलाइन के मुताबिक कार्रवाई कर रही है। महामारी अलर्ट जन अनुशासन पखवाड़ा के पहले दिन पुलिस और प्रशासन सख्त नजर आया। 11 बजे के बाद आवश्यक सेवाओं को छोड़कर जो भी दुकानें खुली पाई गईं जिसको सीज किया गया। पुलिस का कहना है कि पिछले 20 दिनों से लोगों, दुकानदारों को समझा रहे हैं लेकिन अब जो लोग और व्यापारी नहीं मानेंगे उनके खिलाफ सख्त कार्रवाई की जायेगी।
फ्लैग मार्च निकाल दिया संदेश
आज सुबह 11 बजे बाद कार्यवाहक अतिरिक्त पुलिस अधीक्षक नितेश आर्य, सिटी कोतवाल प्रेमप्रकाश, सदर थानाधिकारी रामनिवास विश्नोई, ग्रामीण थानाधिकारी परबत सिंह ने मय जाप्ता फ्लैग मार्च निकाला और संदेश दिया कि 12 बजे बाद घर से न निकलें।
इस दौरान जो दुकानें खुली थीं उन्हें सीज किया गया। वाहन चालकों के चालान भी काटे गये। फ्लैग मार्च अहिंसा सर्किल से शुरू हुआ जो स्टेशन रोड़, गांधी चौक, हनुमानजी मंदिर, ईलुजी बाजार सहित मुख्य मार्गो से होते हुए वापस अहिंसा सर्किल पहुंचा।
बेवजह घूमने वालो को भेजा संस्थागत क्वॉरेंटाइन
करीब दोपहर 1 बजे पुलिस ने अहिंसा सर्किल के दोनों साइड में पुलिस जाप्ता लगाकर बेवजह आने जाने वाले लोगों को रोका और वाहनों के चालान काटकर वाहन चालक को पुलिस की गाडी में संस्थागत क्वॉरेंटाइन करने के लिए भेज दिया गया।
तहसीलदार प्रेमसिंग ने बताया कि हमारे द्वारा लोगों और दुकानदारों को बार बार समझाइश के बाद भी नहीं मानने वाले दुकानदारों की दुकानें सीज की गई हैं। बेवजह घूमने वालों को संस्थागत क्वॉरेंटाइन सेंटर भेजा जा रहा है जहां उन्हें रखा जायेगा आरटीपीसीआर टेस्ट करवाने के बाद रिपोर्ट नेगेटिव आई तो ही छोड़ा जायेगा।
गौरतलब है कि सरकार की नई गाइडलाइन के अनुसार जो भी व्यक्ति 12:00 बजे के बाद बेवजह घूमता हुआ पाया जाता है उसे संस्थागत क्वॉरेंटाइन किया जायेगा। उस व्यक्ति का आरटीपीसीआर टेस्ट करवाया जायेगा रिपोर्ट नेगेटिव आने के बाद ही उसे छोड़ा जायेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva zho_Hant eng_Latn